दीपिका पादुकोण ने पीवी सिंधू को दिया जवाब, कही ये बात  
दीपिका पादुकोण ने पीवी सिंधू को लेकर किया कमेंट
इंस्टाग्राम स्टोरी पर शेयर किया वीडियो
सोशल मीडिया पर वायरल  हो रहा है पोस्ट
भारत की स्टार बैडमिंटन खिलाड़ी पीवी सिंधू (PV Sindhu) हाल ही में विश्व चैंपियन बनी हैं. उन्होंने जापान की नोजोमी ओकुहारा को हराकर स्वर्ण पदक अपने नाम किया. पीवी सिंधू के विश्व चैंपियन बनने के बाद एक इंटरव्यू में उन्होंने इच्छा जाहिर की थी कि उनकी बायोपिक में एक्ट्रेस दीपिका पादुकोण (Deepika Padukone) उनका किरदार निभाएं. हिंदुस्तान टाइम्स से बातचीत के दौरान खिलाड़ी ने कहा था  'मैं चाहती हूं कि दीपिका पादुकोण इस फिल्म में मेरा किरदार निभाएं. उन्होंने ये खेल खेला है और वो एक अच्छी एक्ट्रेस भी हैं हालांकि इसका आखिरी फैसला तो फिल्म के मेकर्स ही लेंगे.'
पीवी सिंधु (PV Sindhu) ने दीपिका की तारीफ भी की थी. इंटरव्यू के दौरान जब उनसे पूछा गया कि आपका फेवरेट एक्टर कौन है तो इस पर उन्होंने महेश बाबू (Mahesh Babu) और प्रभास (Prabhas) का नाम लिया, साथ ही कहा कि दीपिका पादुकोण बहुत प्रतिभाशाली और खूबसूरत एक्ट्रेस हैं. अब दीपिका पादुकोण का पीवी सिंधू के इस इंटरव्यू पर रिएक्शन आया है.
दरअसल, हाल ही में दीपिका (Deepika Padukone) ने पीवी सिंधू (PV Sindhu) के उस इंटरव्यू का एक वीडियो बनाया और अपनी इंस्टाग्राम स्टोरी पर पोस्ट करते हुए लिखा, 'लव यू चैंप.' दीपिका पादुकोण का ये पोस्ट सोशल मीडिया पर काफी वायरल भी हो रहा है.
वहीं अगर वर्क फ्रंट की बात करें तो एक्ट्रेस दीपिका पादुकोण (Deepika Padukone) जल्द ही फिल्म 'छपाक (Chhapaak)' में नजर आने वाली हैं. ये फिल्म एसिड अटैक सर्वाइवर की कहानी पर आधारित है. इस फिल्म के अलावा वो रणवीर सिंह के साथ फिल्म '83' में भी मुख्य किरदार निभाती नजर आएंगी. इस फिल्म में रणवीर (Ranveer Singh), कपिल देव का किरदार निभाएंगे तो दीपिका, कपिल देव की पत्नी का रोल करेंगी.